Пояснительная записка (программаялъе баян)

...Школалъул ц1акъго к1вар бугеб масъалалъун ккола г1ун бач1унеб г1елалъе щулияб ва гъваридаб лъай кьей, гьезулъ гьеб лъай практикаялда х1алт1изабизе бажари ва ругьунлъи лъугьинаби, дунялалдехун материалистияб бербалагьи бижизаби.

Авар литературияб мац1алъул кьуч1 ккола болмац1, амма литературияб мац1 бечелъизе к1вар бугеб маг1данлъун ккола киналго диалектал ва наречиял. Цогидал мац1азго г1адин, авар мац1алъги г1аммаб куцалда т1олго маг1арулазул рух1ияб бечелъи жанибе бачуна.

Ахираб заманалда г1исинал миллатазул мац1ал церет1еялде ц1ик1к1араб к1вар кьолеб буго. Гьел миллатазул рук1а-рахъин цебет1еялдаго цадахъ, гьезул мац1алги бечелъула, церет1ола ва хадубккунги гьел церет1езаризе руго.

Школалда авар мац1 малъиялда цереч1арал масъалаби.

Авар мац1 школалда лъазабиялда цереч1арал масъалабилъун ккола: ц1алдохъабазул к1алзул ва хъвавул калам цебет1езаби, пасих1го ц1али камиллъизаби ва каламалъул культура борхизаби.

Школалда авар мац1 малъиялъул мурад буго: ц1алдохъабазе фонетикаялъул, лексикаялъул, раг1и лъугьиналъул ва хисиялъул, грамматикаялъул, стилистикаялъул х1акъалъулъ лъай щвей, жамг1ияб г1умруялда жаниб гьелъул к1варалъул х1акъалъулъ баянал кьей, бит1унхъваялъул ва лъалхъул ишараби лъеялъул иш камиллъизаби, лъималазул раг1ул нахърател бечелъизаби.

V - IXклассазда авар мац1алъул курсалъул г1уц1и

Рахьдал мац1алъул программаялда рекъон, V - IX классазда ц1алдохъабазда малъизе ккола фонетика, графика, лексика, раг1и лъугьин, грамматика (морфология, синтаксис). Гьединго ц1алдохъабазда лъазе ккола стилистикаялъул ва мац1алъул х1акъалъулъ г1аммал г1елмиял баянал. Ц1алдохъаби ругьунлъизе ккола бит1ун хъвазе, бит1ун ц1ализе, калам г1уц1изе ва лъалхъул ишараби лъезе.

Авар мац1алъул материал гьадин бикьун буго: V,VI ва VIIклассазда малъула фонетика, лексика, раг1и лъугьин, морфология ва бит1унхъвай. Синтаксис лъазабула VIII - IX классазда. Амма синтаксисалъул ва лъалхъул ишарабазул х1акъалъулъ бищун г1адатал (авалиял) баянал V классалдаго кьола, морфологияб курс синтаксисалъул кьуч1алда лъазабизе, калам цебет1езабиялъул ва пунктуациялъул х1алт1аби гьаризе рес бук1ине. Гьел церехун рехсарал рахъазул х1исабги гьабун, программаялда материал линейно-ступенчатый принципалда рекъон кьун буго. Гьединаб принципги кьоч1ое босун, «Лексика», «Раг1и лъугьин», «Предметияб ц1ар» г1адал темаби V ва VI классазда, «Глагол» V,VI ва VII классазда кьун руго. «Бит1араб ва хъвалсараб калам» абураб тема V ва IX классазда малъулеб буго. Хут1арал темаби цадахъго малъизе рихьизарун руго. Такрарлъулел темаби хадусел классазда малъула гъваридго ва г1ат1идго. Гьединго программаялда дандч!вала байбихьул классазда лъималаз лъай-хъвай гьабурал темабиги. Гьединал темаби г1ат1идго малъизе ккола.

Программаялда т1олабго материал кьун буго, лъималазул г1елазул хаслъабиги х1исабалде росун .

Программаялда кьурал темабазе саг1тал рикьун руго мисалияб къаг1идаялъ. Учителасул ихтияр буго мустах1икъаблъун бихьараб бак1алда саг1тазул хиса-баси гьабизе, ай, цо темаялдаса т1аса рахъун, х1ажатаблъун бихьулеб цогидаб тема малъиялъе ц1ик1к1инаризе.

Щалдохъабазул калам **цебет1езаби** ва гьел **пасих1го ц1ализеругьун гьари.**

Школалда авар мац1 малъиялъ ц1алдохъабазул логикияб пикру ва калам цебет1езабула.

Калам цебет1езабиялъе цоцада хурхараб лъабго нух буго.

**Калам цебет1еялъул т1оцебесеб** нух буго авар мац1алъул дарсазда лъималазул раг1ул нахърател бечед гьаби.

Авар мац1алъул дарсазда лъималазул раг1ул нахърател бечедгьабула бат1и-бат1иял словариял х1алт1абаздалъун, учебникалдаругел ругьунлъиялъул х1алт1абазул текстаздалъун, к1алзул ва
хъвавулизложенияздалъун,сочиненияздалъун.

Ц1алдохъабазулгун словарияб х1алт1и гьабулелъул, гьел, жалго жидедаго ч1ун, рич1ч1уларел раг1аби ратизе, гьезул маг1на учителасда гьикъизе ругьун гьари, словараздаса бит1ун пайда босизе лъай - бищунго к1вар бугел х1алт1абилъун ккола.

**Калам цебет1езабиялъул к1иабилеб нух** буго авар литературияб мац1алъул раг1аби лъугьиналъул, гьел дандраялъул, предложениял г1уц1иялъул, бит1ун ц1алиялъул ва гь. ц. нормаби лъай. Гьеб рахъалъ программаялда жиб-жиб темаялъул к1иабилеб пункталда гъоркь ч1ванкъот1ун бихьизабун буго щибаб классалда лъималазе щвезе кколеб лъайги гьезухъа лъугьине кколеб бажариги.

**Калам цебет1езабиялъул лъабабилеб нухги** буго авар мац1алъул дарсазда бат1и-бат1ияб темаялъул ва жанралъул материалазда т1асан ц1алдохъаби к1алъазе ругьун гьари.

Калам г1уц1изе ц1алдохъаби ругьун гьариялъе лъик1алан заманги бихьизабун буго. (Авар мац1алъе рихьизарурал саг1тазул щуго бут1а гьабун цо бут1а). Калам г1уц1изе ругьун гьари ц1ик1к1араб к1вар бугеб иш бугелъул, гьелъие мац1алъул программаялда жиб-жиб классалъе бат1аго темабиги кьун руго.

Ц1алдохъанасда лъазе ккола тексталда т1ад х1алт1изе, гьелъул аслияб пикру батизе, къокъаб ва г1ат1идаб план г1уц1изе, гьелда рекъон материал тартибалдеги ккезабун, бицунги хъванги изложение т1обит1изе.

Авар мац1алъул дарсазда к1вар кьезе ккола ц1алдохъабазул к1алзул монологияб калам камиллъизабиялде. Гьелъие г1оло ц1алдохъаби т1амизе ккола бат1и-бат1иял темабазда т1асан к1алъазе.

Т1олабго лъаг1алида жанир гьарурал х1алт1абаздалъунги, изложенияздалъунги, сочиненияздалъунги ц1алдохъабазулъбит1араб к1алзул ва хъвавул калам г1уц1иялъул бажари лъугьине буго.

Изложениязе текстал ва сочинениязе темаби т1аса рищулеб мехалъ, гьел тарбия кьеялъул ва г1елмияб рахъалъан дандекколел рук1ине ккола.

Ц1алдохъабазул калам цебет1езабиялъе бихьизабураб лъабабго нухалъ гьезул каламалъулъ дандч1валел г1унгут1аби ва гъалат1ал т1аг1инаризе квербакъула.

Ц1алдохъабазул калам цебет1езабиялда бухьараб буго пасих1го ц1ализе лъазабиялъул ишги.

Пасих1го ц1алиялъул ругьунлъаби камиллъизаризе, художествиял текстал (хабар, маргьа, кеч1) росула.

Пасих1го ц1ализе лъимал ругьун гьариялъе синтаксис лъаялъулги к1удияб к1вар буго. Гьелъ рес кьола калам камил гьабизе ва цебет1езабизе.

Бит1унхъваялъул рахъалъ бажари борхизабула, бат1и-бат1ияб тайпаялъул (г1инзулаб, берзулаб, кант1изариялъулаб, баян гьабиялъулаб, творческияб г1адал) диктантал гьарун.

Контролияб диктанталъе цо дарсил лъик1алан заман кьезе кколеб батани, бит1ун хъвазе ругьун гьариялъе ругел бат1и-бат1иял диктантазе дарсил цо бут1а кьуниги г1езе буго.

Диктантазе росулел текстал къвариг1арал орфограммабазул рахъалъ бечедал рук1ине ккела. Гьединаб къокъаб диктант к1иго анкьида жиниб цо нухалдаг1аги гьабуни, лъик1 бук1ина.

Учителасе кумекалъе программаялъул ахиралда хъвавул х1алт1абазул (диктантазул, изложениязул ва сочинениязул) къадар бихьизабураб таблица кьун буго.

Авар мац1алъул дарсазда цоги предметазулгун бухьен

Школалда ц1алдохъабаз аслияб куцалда лъазабула литературияб мац1. Гьединлъидал щулияб бухьен бук1ине ккола адабияталъул курсалъулгун. Гьениб к1вар кьезе ккола художествиял асаразде. Гьелъ рес кьола мац1алъул цо-цо хаслъи цебеч1езабизе; раг1аби х1алт1изариялда, грамматикиял формабазда, бат1и-бат1иял синтаксисиял г1уц1абазда, тексталъул бут1абазул ва предложениязул бухьеналъул къаг1идабазда, калам х1алт1изабиялъул бат1и-бат1иял рахъазда хурхарал суалал баян гьаризе.

К1удияб к1вар буго гlypyc мац1алъулгун бухьен кквеялъулги. Гьелъги рес кьола к1иябго мац1алъул грамматикиял г1аммал ва хасал рахъал ч1езаризе, ай, цого классалда гьеб к1иябго мац1 лъазабулелъул, гьезул дандекколелги кколарелги рахъазул х1исаб гьабун, дарс кьей чара гьеч1еб методикияб къаг1идалъун ккола. Гьебго абизе бегьула школалда лъазабулеб къват1исеб пачалихъалъул мац1алъул х1акъалъулъги.

Содержание учебной программы

**VКЛАСС (68** саг1ат)

**Байбихьул классазда малъараб материал такрар гьаби (6caгlaт)**

Лабиалиял гьаркьал ва геминатал. Раг1ул г1уц1и. Каламалъул бут1аби (предметияб ц1ар, прилагательное, глагол ва гьезул морфологиял г1ламатал; ц1арубак1).

**Синтаксис ва пунктуация (15 caгlaт)**

**1.** Раг1абазул дандрай. Раг1абазул дандраязулъ аслиябги нахъбилълъарабги раг1и. Предложение.

Жидеца бицунеб жоялъул мурадалде балагьун, предложениялъул тайпаби: хабарияб, суалияб на т1алабияб. Интонациялде балагьун, ах1ул предложение. Предложениязул ахиралда лъалхъул ишараби.

Предложениялъул бет1ерал членал: подлежащее, сказуемое, бит1араб дополнение.

Предложениялъул бет1ерал гурел членал: хъвалсараб дополнение, определение, х1алал.

Т1ирит1аралги т1ирит1ич1елги предложениял. Тайпа цоял членалгун предложениял. Тайпа цоял членазда гьоркьоб запятая.

Хит1аб. Хит1абгун лъалхъул ишараби. Г1адатаб ва жубараб предложение. Журарал предложениязулъ ругел г1адатал предложениял союзаздалъунги союзал гьеч1огоги цолъизаризе бегьи ва запятаялдалъун рат1ат1езари (авалияб баян).

Бит1араб калам ва лъалхъул ишараби. Диалог. Диалогалда цебе тире.

2. Хабариял, суалиял, т1алабиял ва ах1ул предложениязулъ бит1араб интонация ц1унизе лъай.

Диалогал ругеб текст, орфоэпияги ц1унун, пасих1го ц1ализе ругьун гьари.

Г1адатал предложениял цолъизарун, журарал предложениял г1уц1изе лъай.

Раг1абазул дандраял г1уц1изе, аслияб раг1удаса нахъбилълъараб paгlye суал лъезе лъай. Цо тайпаялъул предложение цогидаб тайпаялъул предложениялде хисизабизе лъай. Суалал лъун, предложениялъул членал рат1а рахъизе бугеб бажари камиллъизаби.

Т1ирит1ич1ел предложениял т1ирит1араллъун гьаризе лъай. Тайпа цоял членалгун предложениял г1уц1изе, гьезулъ лъалхъул ишараби лъезе лъай.

**Фонетика ва графика. Орфография (7 саг1ат)**

1.Каламалъул гьаркьал. Рагьарал гьаркьал ва х1арпал. Рагьукъал гьаркьал ва х1арпал. Лабиалиял гьаркьал ва геминатал.

Алфавит. Я, е, ё, ю х1арпал. Ъ, ь х1арпал ва гьез т1убалеб хъулухъ.

Слог. Paг1и цо мухъидаса цоги мухъиде, слогазде бикьун, боси.

Ударение.

2.Раг1абазулъ рагьукъалги ва рагьаралги гьаркьал рихьизаризе лъай.

Литературияб нормаялда рекъон, рагьукъалги рагьаралги гьаркьал бит1ун абизе ругьун гьари.

Авар мац1алъул орфографияб словаралдаса пайда босизе лъай. Раг1аби слогазде ва гьаркьазде риххиялъул байбихьул классазда щвараб бажари жеги камил гьаби.

Алфавиталъул тартибалда раг1аби лъезе лъай. Х1арпал гьаркьаздаса рат1а рахъизе лъай. Фонетикияб разбор гьабизе лъай (бицунги, хъванги).

**Лексика (5 саг1ат)**

1.Лексикаялъул х1акъалъулъ бич1ч1и. Цо маг1наялъул ваг1емер маг1наялъул раг1аби. Омонимал (лъай-хъвай гьаби).Раг1ул бит1араб ва хъвалсараб маг1на. Синонимал. Антонимал.

2.Авар мац1алъул аслиял словараздаса пайда босизе,тексталда синонимал ва антонимал ратизе лъимал ругьун гьари.

**Раг1и лъугьин ва орфография (4** саг1ат)

1.Раг1ул аслу ва ахир. Раг1ул кьибил. Суффикс. Раг1абилъугьин:

а)к1иго раг1и, яги к1иго кьибил жубаялдалъун;

б)суффиксаздалъун (г1аммаб баян).

2.Раг1ул г1уц1иялъул разбор гьабизе ругьун гьари. Кьибилцоял раг1аби ратизе ва гьезулъ ахир, аслу, кьибил, суффиксбихьизабизс лъай. Каламалъулъ гьединал раг1аби х1алт1изаризелъай.

**МОРФОЛОГИЯ ВА ОРФОГРАФИЯ**

 **Жалго жидедаго ч1арал каламалъул бут1аби.**

**Предметияб ц1ар (5 саг1ат)**

1. Предметияб ц1ар. Г1аммаб маг1на, морфологиял г1аламатал, синтаксисияб роль.

Хасал ва г1аммал предметиял ц1арал.

Хасал ц1аразул (г1адамазул, географиял ц1аразул, къват1азул, байданазул ц1аразул, тарихиял лъугьа-бахъиназул ва пачалихъиял байрамазул ц1аразул) бет1ералда к1удияб x1аpп. Т1ахьазул, газетазул ва журналазул, суратазул, кинофильмабазул, спектаклязул, литературиял ва музыкалиял асаразул ц1аразул бет1ералда к1удияб x1apп. Гьел ц1арал кавычкабаздалъун рат1а гьари. Цо-цо г1аммал ц1арал хасаллъун ккей.

Предметияб ц1аралъул г1емерлъул форма лъугьин. Г1емерлъул форма лъугьунаго, аслуялъулъ кколел хиса-басиял.

2. Жиндирго каламалъулъ синонималлъун кколел предметиял ц1арал рат1арахъизе лъай, гьел х1алт1изаризе ц1алдохъаби ругьун гьари. Аслуялъулъ т1убанго хиси ккун лъугьунел раг1аби лъай. Цо-цо раг1ул г1емерлъул форма бук1унареблъи лъай.

Суффиксазул кумекалдалъун цолъул формаялдаса г1емерлъул форма лъугьинабизе лъай. Цогидал раг1аби предметиял ц1аралгун жинсгун формаялъулъ рекъезаризе лъай.

**Глагол (6 саг1ат)**

**1.**Глагол. Г1аммаб маг1на, морфологиял г1аламатал васинтаксисияб роль. Рухьарал ва т1адч1арал глаголал. Цо-цо глагол, лексикияб маг1наялде балагьун, бухьараблъунги
т1адч1араблъунги бук1ине бегьи **(кваназе, сверизе).** Жинсиял важинсиял гурел глаголал.

Глаголияб ц1ар. Глаголалъул заманаби: араб, бач1унеб, г1ахьалаб, гьанже заман, гьел лъугьин ва гьезул буголъиялъул, гьеч1олъиялъул форма,

2.Жинсиял глаголал предметиял ц1аралгун рекъезарун, калам г1уц1изе ругьун гьари. Синонимиял ва антонимиял глаголал жидерго каламалъулъ х1алт1изаризе ругьун гьари. Рухьарал ват1адч1арал (переходниял ва непереходниял) глаголал рат1а гьаризе лъай.

Заманиял формабазде глагол хисизабизе лъай. Ункъабго заманалъул гьеч1олъиялъул форма лъугьинабизе лъай.

**Такрар гьаби (1 саг1ат)**

**Калам цебет1езаби (8 саг1ат)**

Каламалъул стиль. Каламалъул гара-ч1вариялъулаб ва г1елмияб стилалъул х1акъалъулъ дагьабго лъай-хъвай гьаби. Тема ва тексталъул аслияб пикру. Текстал раг1ун, хехго. гъалат1ал риччач1ого, ц1ализе лъай. Интонацияги ц1унун, бат1и-бат1иял тайпабазул предложениял ц1ализе ругьун гьари.

Ц1иял раг1аби бит1ун абизе ва хъвазе, гьезул маг1на бицине, гьезие синонимал ва антонимал ургъизе лъай.

Бат1и-бат1иял грамматикиял формабазда ц1иял раг1абиги ккезарун, предложениял г1уц1изе лъай.

Суалаздалъун предложениял т1ирит1изаризе лъай.

Г1урусалдаса авар мац1алде 3-5 предложениялдасан г1уц1арал гьит1инал текстал руссинаризе лъай.

Сверухъ бугеб т1абиг1аталда хурхараб темаялда т1асан гара-ч1вари г1уц1изе бажари.

Жидецаго ургъун, суалал лъезе, малъарал грамматикиял формабаздаса ва предложениязул тайпабаздаса пайдаги босун, гьезие жавабал кьезе ругьун гьари.

Гьит1инаб тексталъул г1адатаб план г1уц1и (бицунги хъванги).

Предметазе гьабураб сипат-сурат ц1унун, хабарияб тексталдасан изложение хъвай.

Суалазда ва планалда рекъон, ц1алараб тексталъул тартибалда х1асил бицине (абунги хъванги).

Сюжеталъулаб сураталдасан сочинение хъвазе.

Жиндирго х1акъалъулъ, дарсазда жинцаго ц1алараб т1ехьалъул х1акъалъулъ бицине лъай (абунги хъванги).

Телевизоралдаги киноялдаги рихьарал фильмабазул бицине лъай (абунги хъванги).

Кагъат хъвазе лъай.

Бат1и-бат1иял темабаздасан сочинение хъвазе лъай.

**Требования к уровню подготовки обучающихся.**

**Vклассалъул ц1алдохъабазул лъаялдехун ва бажариялдехун ругел аслиял т1алабал.**

**Щалдохъабазда** лъазе ккола:

раг]ул бит1араб ва хъвалсараб, г1емер ва цо маг1на бук1ин, омонимал, синонимал ва антонимал;

фонетикияб, морфологияб ва раг1ул г1уц1иялъул разбор гьабизе;

бат1и-бат1иял тайпабазул г1адатал предложениял г1уц1изе;

г1адатал предложенияздасан союзаздалъунги союзал гьеч1огоги журарал предложениял г1уц1изе;учебникалда кьурал схемабазда рекъон, предложениял г1уц1изе;

аслуялъулъ хиси кколел предметиял ц1аразул г1емерлъул форма бит1ун лъугьинабизе.

**Щалдохъабазухъа бажаризе ккола:**

**орфографиялъул рахъалъан;** г1адамазул ва географиял ц1аразул; къват1азул, байданазул ва пачалихъиял байрамазул ц1аразул бет1ералда к1удияб x1apп хъвазе;

т1ахьазул, газетазул, журналазул, суратазул, кинофильмабазул, литературиял асаразул ц1аразул бет1ералда к1удияб x1apп хъвазе ва кавычкаби лъезе;

журарал раг1аби бит1ун хъвазе;

**кули, иус, муч, х1уби** ва **гlop**г1адал раг1аби бит1ун падежазде сверизаризе.

**Пунктуациялъул рахъалъан:** хит1абазулъ лъалхъул ишараби лъезе; журарал предложениязулъ запятаял лъезе;

тайпа цоял членазулъ ва бит1араб каламгун предложениялъулъ лъалхъул ишараби лъезе.

**Орфоэпиялъул рахъалъан:**

геминатал ва лабиалиял гьаркьал бит1ун рахъизе; бак1алъул диалекталде дандеккун литературияб мац1алъулъ ругел бат1и-бат1иял гьаркьал бит1ун рахъизе.

**Калам г1уц1иялъул рахъалъан:**

тексталъул тема ва аслияб пикру ч1езабизе;

хабарияб тексталъул г1адатаб план г1уц1изе;

дурусго ва къокъго хабариял текстал рицине ва хъвазе;

бихьизабураб темаялда т1асан сочинение хъвазе;

жинцаго гьабураб х1алт1ул х1акъалъулъ хабар хъвазе ва бицине;

информацияб тайпаялъул кагъат хъвазе;

жиндирго пикру баянго, дурусго бицине, берцинго хъвазе, х1ажат гьеч1еб такрарлъи биччангут1изе, жиндирго каламалъулъ лексикиял синонимал х1алт1изаризе.

Содержание учебной программы VI КЛАСС (68 саг1ат)

Авар мац1алъул х1акъалъулъ къокъаб баян. Рахьдал мац1алъулги гlypyc мац1алъулги цоцаздехун бугеб гьоркьоблъиялъул х1акъалъулъ (1 саг1ат).

**Лексика ва фразеология (6 саг1ат)**

**1**Лексикаялъул х1акъалъулъ V классалда малъараб
материал такрар гьаби.

Киназго х1алт1изарулел раг1аби. Диалектиял (бак1алъулал) ва пишачилъиялъулал раг1аби. Цогидал мац1аздаса рач1арал раг1аби. Ц1иял ва басралъарал раг1аби. Фразеологиял сверелал.

2.Лексикаялъул разбор гьабизе ругьун гьари. Словаралдасац1иял ва басралъарал раг1аби ратизе ругьун гьари.

Фразеологияб словарьгун лъай-хъвай гьаби.

Щиял ва басралъарал раг1аби, фразеологиял сверелал, цогидал мац1аздаса рач1арал раг1аби каламалъулъ х1алт1изаризе лъай.

 **Раг1и лъугьин ва бит1унхъвай (7 саг1ат)**

1.Vклассалда малъараб материал такрар гьаби.
Морфологияб къаг1идаялъ ц1иял раг1аби лъугьин:

а)суффиксаздалъун;

б)к1иго раг1и яги к1иго кьибил жубаялдалъун.

Раг1ул флексиялдалъун, ударениялъ бак1 хисиялдалъун, цо каламалъул бут1аялъул раг1аби цогиялде свериялдалъун ц1иял раг1аби лъугьиналъул х1акъалъулъ авалияб бич1ч1и.

Журарал раг1абазул бит1унхъвай.

2.Бат1и-бат1иял суффиксаздалъун ц1иял раг1аби лъугьинаризе ругьун гьари.

Журарал, журарал къокъ гьарурал раг1аби к1алзул ва хъвавул каламалъулъ бит1ун х1алт1изаризе ругьун гьари.

 **Предметияб ц1ар (7 caгlaт)**

**1.**Предметияб ц1ар падежазде свери (цолъул формаялда).

Предметияб ц1аралъул г1емерлъул форма лъугьин. (Тема г1ат1ид гьаби).

Г1емерлъул формаялда предметиял ц1арал падежазде свери.

Падежазул ахиразул бит1унхъвай.

Предметияб ц1аралъул суффиксазул бит1унхъвай.

Журарал предметиял ц1аразул бит1унхъвай.

2.Предметиял ц1аразул морфологияб разбор гьабизе лъай.
Суалаздалъун предметияб ц1аралъул падежал рихьизаризе лъай.

Суалазда рекъон предметиял ц1арал падежазда лъезе лъай.

Бат1и-бат1иял падежазул формабазда ругел предметиял ц1арал жиндирго каламалъулъ х1алт1изаризе лъай.

Раг1абазулъ суффиксал рихьизаризе, ва гьезул кумекалдалъун бат1и-бат1ияб маг1наялъул предметиял ц1арал лъугьинаризе лъай

 **Прилагательное (6 саг1ат)**

1.Прилагательное. Паммаб маг1на, морфологиял г1аламаталва синтаксисияб роль. Прилагательное жинсгун формаялъулъ предметияб ц1аргун рекъонккей. Качествиял, гьоркьоблъия-
лъулал ва бет1ергьанлъи бихьизабулел прилагательноял.

Предметияб ц1арлъун х1алт1изарурал прилагательноял падежазде свери.

Журарал прилагательноязул бит1унхъвай.

Г1урус мац1алдаса рач1арал прилагательноязул бит1унхъвай.

2.Синонимиял ва антонимиял г1аламатал рихьизарулелприлагательноял каламалъулъ х1алт1изаризе лъай.

Предметалъул бат1и-бат1иял г1аламатал рихьизарулел прила­гательноял каламалъулъ х1алт1изаризе лъай.

Кинаб бугониги предметалъе прилагательноялдалъун харак­теристика кьезе лъай.

Прилагательное жинсалъулъ ва формаялъулъ предметияб ц1аргун рекъон ккезабизе лъай **(баг1арав, баг1арай, баг1араб, баг1арал).**

**Рик1к1ен (7 саг1ат)**

1.Рик1к1ен. Г1аммаб маг1на, морфологиял г1аламатал,синтаксисияб роль.

Г1уц1иялде балагьун, г1адатал, журарал, составиял рик1к1енал ва гьезул бит1унхъвай.

Къадаралъул рик1к1ен ва разрядал: цадахълъи бихьизабулел, щаклъи бихьизабулел, т1олголъи бихьизабулел, бут1а бич1ч1изабулел (дробазул); гьезул бит1унхъвай.

Иргадул рик1к1ен, гьеб лъугьунеб куц ва гьелъул бит1унхъвай.

Къадаралъул ва иргадул рик1к1еналъул ц1ар падежазде свери.

2.Предметияб ц1аргун рекъонккезабизе лъай. **(5 бак1, 5-10 вас, 1941 - 1945 абилел сонал).**

Бат1и-бат1иял падежазул формабазда рик1к1ен каламалъулъ х1алт1изабизе лъай.

**Ц1арубак1 (5 саг1ат)**

1.Ц1арубак1. Г1аммаб маг1на, морфологиял г1аламатал васинтаксисияб роль. Маг1наялде балагьун, ц1арубак1азулразрядал: гьумералъул, ишараялъул, баянлъул, баянлъи гьеч1ел, суалиял, абсолютиял (гьеч1олъиялъул), жибголъиялъул.

Ц1арубак1ал падежазде свери. Ц1арубак1азул бит1унхъвай.

2.Ц1арубак1ал жиндирго каламалъулъ х1алт1изаризе лъай. Гьумералъул ц1арубак1ал **ниж, нилъ, нуж** бит1ун х1алт1изаризе
лъай.

Предметияб ц1аралъул бак1алда ц1арубак1 х1алт1изабизе лъай. Баяналъул, баянлъи гьеч1ел ва абсолютиял ц1арубак1ал г1адатал падежазде сверизаризе лъай.

**Причастие** (5 caгlaт)

1.Причастие - глаголалъул хасаб форма. Причастиелъугьунеб куц. Причастиялъул ва прилагательноялъул г1аммалг1аламатал. Гьезда гьоркьоб бат1алъи.

Предложениялда жаниб причастиялъул роль. Причастиял сверелал ва гьезулъ лъалхъул ишараби.

Причастиялъул заманаби: араб, г1ахьалаб, бач1унеб.

Причастиялъул буголъиялъул ва гьеч1олъиялъул формаби. Предметияб ц1арлъун х1алт1изабураб причастие падежазде свери.

2.Предметияб ц1аргун причастие рекъон ккезабизе, хасгожинсиял глаголаздасан лъугьараб причастие предметиял ц1аралгун рекъезабиялъул хаслъи лъай. Причастиял сверелалрат1а рахъизе ва гьезулъ лъалхъул ишараби лъезе ругьун гьари.

Глаголаздаса лъабабго заманалъул причастиял лъугьинаризе лъай.

**Деепричастие (4 саг1ат)**

**1.**Деепричастие - глаголалъул хасаб форма. Деепричастиялъул глаголалда ва наречиялда релълъарал г1аламатал.
Предложениялда жаниб деепричастиялъул роль. Деепричастиялъул заманаби: араб ва г1ахьалаб; гьел лъугьунеб куц.

Деепричастиял сверелал за гьезулъ лъалхъул ишараби.

2.Деепричастиял лъугьинаризе ва гьел жиндирго каламалъулъ х1алт1изаризе лъай, деепричастиял сверелал рат1арахъизева гьезулъ лъалхъул ишараби лъезе ругьун гьари.

**Такрар гьаби (1 саг1ат)**

**Калам цебет1езаби (8 саг1ат)**

Каламалъул стилалъул, темаялъул ва тексталъул, аслияб пикруялъул х1акъалъулъ малъараб жо такрар гьаби.

Орфоэпияги ц1унун, текстал бит1ун, раг1ун ва чвахун ц1ализе лъай.

Щиял раг1аби лъазари. Гьел бит1ун абизе ва хъвазе лъай.

Ц1иял раг1абиги гьоркьоре ккезарун, предложениял г1уц1изе лъай.

Каламалъулъ синонимал, антонимал х1алт1изаризе бажари.

Цо хасаб грамматикияб формаялъе кицаби ва абиял рак1ари. 5-8 къокъаб предложениялдасан данде гьабураб текст г1урусалдаса авар мац1алде буссинабизе лъай.

Суалазе жаваб гьабизе, жалго жидедаго ч1ун, суалал лъезе ругьун гьари.

Жубараб план г1уц1и.

Планалда рекъон, текст, гьоркьор ругел глаголал заманаздеги хисун, бицин.

Сверухъ бугеб г1умруялъул, т1абиг1аталъул, рукъ-бак1алъул х1акъалъулъ хабар г1уц1и.

Ц1алдохъанасул ч1ванкъот1араб лъугьа-бахъиналъул х1акъалъулъ хабар г1уц1и.

Сюжеталъулал суратазул х1асил къокъго ва г1ат1идго бицине бажари.

Сверухъ ругел предметазул, ц1аларал т1ахьазул, г1агараб ракьалъухъ халкквеялъул, жидерго расандабазул, рек1елгъеязул, гьудул-гьалмагъзабазул х1акъалъулъ бицине бажари. Цинги суалазе жавабал х1исабалда хъвазе лъай.

Сочинениялъе х1ажатаб материал тартибалде ккезаби. Г1адамазухъа ккарал ишазул х1акъалъулъ, жиндирго пикру загьир гьабун, сочинение хъвай.

Т1абиг1аталъул, рукъ-бак1алъул сипат-сурат гъорлъе ккезабун, хабарияб тексталда т1асан г1ат1идго, къокъго яги т1аса бищун изложение хъвай.

Школалъул газеталда бат1и-бат1иял темабазда т1асан макъалаби хъвай.

Зах1маталъул темаялда т1асан творческиял сочинениял хъвай.

 Г1арза, расписка хъвазе ругьун гьари.

 **Требования к уровню подготовки обучающихся**

 **VIклассалъул ц1алдохъабазул лъаялдехун ва бажариялдехун ругел аслиял т1алабал**

**Ц1алдохъабазда лъазе ккола:**

цогидал мац1аздаса рач1арал раг1аби, ц1иял ва басралъарал раг1аби, фразеологиял сверелал;

морфологияб къаг1идаялда раг1и лъугьинабизе;

цолъул ва г1емерлъул формаялда предметиял ц1арал падежазде сверизаризе;

г1адатаб ва жубараб прилагательное лъугьинабизе;

иргадул рик1к1еналгун предметиял ц1арал рекъон ккезаризе;

причастиял ва деепричастиял лъугьинаризе;

раг1ул г1уц1иялъул разбор гьабизе.

 **Ц1алдохъабазухъа бажаризе ккола:**

**Орфографиялъул рахъалъан:**

предметияб ц1аралъул суффиксал бит1ун хъвазе;

журарал предметиял ц1арал бит1ун хъвазе;

бат1и-бат1иял каламалъул бут1абаздаса лъугьарал прилагательноял бит1ун хъвазе;

рик1к1ен ва ц1арубак1ал бит1ун хъваз

**Пунктуациялъул рахъалъан:**

причастиял ва деепричастиял сверелазулъ лъалхъул ишараби лъезе.

**Орфоэпиялъул рахъалъан:**

Г1емерлъул формаялда ц1арубак1азул падежиял ахирал бит1ун ц1ализе.

**Калам г1уц1иялъул рахъалъан:**

жубараб план г1уц1изе;

бат1и-бат1иял темабазда т1асан хабарияб тайпаялъул текст дурусго ва къокъго бицине;

темаялъул аслияб пикруги х1исабалде босун, сочинениялъе материал данде гьабизе ва гьеб тартибалде ккезабизе;

цо сундул бугониги цебе суратги ч1езабун, хабар г1уц1изе; бах1с ккараб темаялда т1асан макъала хъвазе.

Содержание учебной программы

VIIКЛАСС (68 саг1ат)

**Такрар гьаби (4 саг1ат)**

**МОРФОЛОГИЯ ВА ОРФОГРАФИЯ**

**Глагол (21 саг1ат)**

1.Глаголалъул мурадияб форма (инфинитив), гьеб лъугьунеб куц. «Гьабизе» - кумекалъул глагол.

Журарал глаголал ва гьезул бит1унхъвай.Араб, гьанже ва бач1унеб заманалъул составиял глаголал.

Глаголалъул такрарлъиялъул форма.Г1инзул глагол.

Глаголалъул наклонениял: хабарияб, т1алабияб, суалияб, шарт1ияб ва гьел лъугьунеб куц. Гьезул буголъиялъулги гьеч1олъиялъулги формаби.

Т1алабияб наклонениялъул гьари маг1наялъул ва гьесизариялъул формаби.

Шарт1ияб наклонениялъул анищалъул форма. Глаголазул бит1унхъвай.

2.Глаголалъул мурадияб форма жидерго каламалъулъ бит1ун х1алт1изабизе ругьун гьари.

Составиял глаголал лъугьинаризе, гьел каламалъулъ х1алт1изаризе ва текстазулъа рат1а рахъизе ц1алдохъаби ругьун гьари.

Цо наклонениялъул бак1алда цоги наклонениялъул глагол лъезе ругьун гьари.

Т1алабияб, хабарияб, шарт1ияб ва суалияб наклонениялъул 6ат1и-бат1иял формаби каламалъулъ х1алт1иризе ругьун гьари.

**Наречие (7 саг1ат)**

Наречие. Г1аммаб маг1на, морфологиял г1аламатал ва синтаксисияб роль.Наречиялъул разрядал. Наречиялъул суффиксал. Жинсияб г1аламат.

Предметиял ц1аразул цо-цо падежияб форма наречиязде свери.

Наречиязул бит1унхъвай.

2. Текстазулъ наречиял ратун, гьезул разряд бицине лъай. Кинаб бук1аниги ишалъе наречиялдалъун характеристика кьезе лъай.

Жиндирго каламалъулъ тартиб ккезабиялъе ругел наречиял х1алт!изаризе лъай **(т1оцебе, к1иабизе г1адал).**

Жиндирго каламалъулъ синонимиял наречиял х1алт1изаризе ругьун гьари.

 **КУМЕКАЛЪУЛАЛ КАЛАМАЛЪУЛ БУТ1АБИ (6 саг1ат)**

**Союз (3 саг1ат)**

1.Союз. Синтаксисияб роль. Сок1к1иналъул ва нахърилълъиналъул союзал. Сок1к1иналъул союзазул группаби.
Союзазул бит1унхъвай.

2.Maг1нaдандекколел союзал х1алт1изаризе лъай. Союзалгигъорлъе ккезарун, предложениял ургъизе лъай.

Текстазулъ союзал рати ва, маг1наялдеги балагьун, характеристика кьезе лъай.

**Частицаби (3 саг1ат)**

**1.**Частицаби. Маг1наялде ва к1варалде балагьун,частицабазул группаби. Частицабазул бит1унхъвай.

2.Маг1наялъухъ балагьун, частицаби х1алт1изаризе лъай.
Частицабигун предложениял берцинго ц1ализе лъай.

**Хадурег1ел (3саг1ат)**

1.Хадурег1ел. Хадурег1елаллъун х1алт1изарулел наречиял. Хадурег1елаз жидедаго цадахъ цо хасал падежал т1алаб гьари.

2.Падежалгун хадурег1ел х1алт1изабизе ругьун гьари.

 **Междометие (3 caгlaт)**

1.Междометие. Каламалъулъ гьелъул маг1на ва к1вар.Междометиязул бит1унхъвай ва лъалхъул ишараби.

2.Междометиял ругел предложениял берцинго ц1ализе лъай.Междометиялги гьорлъе ккезарун, предложениял г1уц1изе лъай.

**Такрар гьаби (5 саг1ат)**

**Калам цебет1езаби (8 саг1ат)**

Учителас кьурал художествиял асарал, яги гьезул кескал пасих1го ц1али.

Живго жиндаго ч1ун, гьит1инаб хабарияб асаралъул г1адатаб ва жубараб план г1уц1изе бажари.

Хабарияб текст къокъго, г1ат1идго бицине ругьун гьари.

Текст маг1на бугел бут1абазде биххизе ругьун гьари.

Маг1на бугел бут1абазда ц1ар лъей.

Сочинениялъе материал бак1аризе, гьеб тартибалде ккезабизе ва план г1уц1изе лъай.

Литературиял героязул, г1агараб росдал, ц1алдохъабазул жидерго зах1маталъул, гьез обществоялъе гьабулеб пайдаяб х1алт1ул ва гь.ц. х1акъалъулъ сочинение хъвай.

Общественниябгин политикияб темаялда т1асан сочинение хъвай.

Хабариял текстазда т1асан изложение хъвай.

Доверенность, телеграмма хъвазе ругьун гьари.

**Требования к уровню подготовки обучающихся**

**VIIклассалъул ц1алдохъабазул лъаялдехун ва бажариялдехун ругел аслиял т1алабал**

**Щалдохъабазда лъазе ккола:**

**VII**классалда лъазарурал жалго жидедаго ч1арал ва кумекалъулал каламалъул бут1аби баян гьаризе;

глаголалъул бат1и-бат1иял формаби лъугьинаризе.

**Ц1алдохъабазухъа бажаризе ккола:**

**орфографиялъул рахъалъан:**

байбихьул классазда ва V, VI, **VII**классазда лъазабураб мац1алъул материалалда данде кколел орфограммаби баян гьаризе;

глаголал бит1ун хъвазе;

союзал, хадурег1ел ва частицаби бит1ун хъвазе.

**Пунктуациялъул рахъалъан:**

междометиязда хадуб запятая, яги ах1ул ишара лъезе.

**Орфоэпиялъул рахъалъан:**

глаголал, наречиял **(аск1об, цебе, гъорлъ ва гь. ц.) ва** частицаби, авар литературияб мац1алъул орфоэпия ц1унун, ц1ализе.

**Калам г1уц1иялъул рахъалъан:**

г1адамасул сипат-сураталъулги х1алт1ул иналъулги описаниялъул элементал ругеб хабарияб тексталъул г1ат1идгоги къокъгоги изложение хъвазе;

г1адамасул х1алт1ул иналъул, сурат цебеч1езабун, хъвазе; бихьизабураб сюжеталда рекъон, харбал хъвазе;

жалго ц1алдохъабазул г1умруялда хурхарал, жидерго пикру бициналъулал сочинениял хъвазе.

**Содержание учебной программы**

**VIII КЛАСС (68 саг1ат) Такрар гьаби (4 саг1ат)**

 **СИНТАКСИС ВА ПУНКТУАЦИЯ**

 **Раг1абазул дандрай (4 caгlaт)**

1.Раг1абазул дандрай. Раг1абазул дандраялъул г1уц1и ва к1вар. Раг1абазул сок1к1иналъулаб бухьен; нахъбилълъиналъулаб бухьен ва гьелъул тайпаби: рекъонккей, управление,
примыкание (лъай-хъвай гьаби).

2.Раг1абазул дандраязулъ цогиялда жиб бараб раг1и бит1ун х1алт1изабизе лъай.

Предложениялда жанир раг1абазул дандраял ратизе ва гьезда гьоркьоб грамматикияб бухьен ч1езабизе ругьун гьари.

**Предложение (4 саг1ат)**

1. Предложение ва гьелъул г1уц1и. Подлежащеялъулгун ва бит1араб дополнениялъулгун сказуемоялъул бухьен (лъай-хъвай гьаби). Предложениязулъ раг1абазул тартиб. Логикияб (маг1наялъулаб) ударение. Предложениязул тайпаби.
2. Раг1абазул дандраяздасан предложениял г1уц1изе лъай. Логикияб ударениялде ва раг1абазул тартибалде балагьун, предложениялъулъ бищунго к1вар бугеб раг1и бат1а гьабизе бажари.

Маг1наялде ва абиялде балагьун, тексталда жанир предло­жениязул тайпаби рат1а гьаризе лъай.

Цо т Цо тайпаялъул предложение цогидаб тайпаялъул предложениялде хисизабизе бугеб бажари камиллъизаби .

**Т1и Т1ирит1арал ва т1ирит1ич1ел предложениял**

 **(такрар гьаби) (1 саг1ат)**

**1**.Т1ирит1арал ва т1ирит1ич1ел предложениял.

2.Кьурал предложениял, бет1ерал гурел членалги т1аде журан, т1ирит1изаризе ругьун гьари. Т1ирит1арал предложениязда жанир бет1ерал членал ратизе бажари.

 **Предложениялъул бет1ерал членал (6 саг1ат)**

Подлежащее. Подлежащеелъун бат1и-бат1иял каламалъул бут1аби ккей. Подлежащеялъул падежиял формаби.

Сказуемое. Г1адатаб сказуемое. Составияб сказуемое: ц1арулаб составияб сказуемое, глаголияб составияб сказуемое.

Подлежащеялдаги сказуемоялдаги гьоркьоб тире.

Бит1араб дополнение. Бит1араб дополнениелъун кколел каламалъул бут1аби. Аслияб падежалда бугеб подлежащеялдаги бит1араб дополнениялдаги гьоркьоб бат1алъи.

Бат1и-бат1иял каламалъул бут1абазда бугеб подлежащеегун предложение г1уц1изе лъай.

Ц1арулал ва глаголиял составиял сказуемоялги гьоркьоре ккезарун, предложениял г1уц1изе лъай.

Бит1араб дополнениегун предложениял г1уц1изе лъай.

**Предложениялъул бет1ерал гурел членал (4 саг1ат)**

**1.** Хъвалсараб дополнение. Хъвалсараб дополнениелъун кколел каламалъул бут1а Определение. Определениелъун кколел каламалъул бут1аби. Рекъон ккарабги ва рекъон ккеч1ебги определение ва гьелда хурхун рук1унел гъалат1ал. Цадахълъел. Цадахълъелазулъ лъалхъул ишараби.

Х1ал. Маг1наялде балагьун, х1алазул тайпаби: заманлъун, бак1лъун, ишалъул куцлъун, г1илла-мурадлъун кколел х1алал.

2. Бат1и-бат1иял падежазул формабазда хъвалсарал дополнениялги ккезарун, предложениял ургъизе ругьун гьари.

Рекъон ккаралги рекъон ккеч1елги определениял жиндирго каламалъулъ х1алт1изаризе лъай.

Бат1и-бат1иял раг1аби цадахълъелаллъунги ккезарун, предложениял г1уц1изе ва гьезулъ лъалхъул ишараби лъезе лъай.

**Т1ири Г1уц1иялъул рахъалъ г1адатаб предложениялъул тайпаби**

**(4 саг1ат)**

1.Бет1ерал членал баянаб предложение. Подлежащее баянлъич1еб предложение, подлежащее гьеч1еб предложение, бит1араб дополнение гьеч1еб предложение, ц1арлъовул предложение.

2.Церехун рехсарал предложениязул тайпаби жидерго каламалъулъ х1алт1изаризе бажари.

**Т1убараб ва т1убач1еб предложение (2 саг1ат)**

1. Т1убарал ва т1убач1ел предложениял.2. Т1убарал ва т1убач1ел предложениял цоцаздаса рат1арахъизе ва гьел жидерго каламалъулъ х1алт1изаризе лъимал ругьун гьари.

**Предложениялъул тайпа цоял членал (4 саг1ат)**

1.Союзалгунги союзал гьеч1огоги тайпа цоял членал такрар
гьари.

Тайпа цоял членазулъ лъалхъул ишараби. Тайпа цоял членалгун цадахъ г1амлъул раг1аби ва гьезулъ лъалхъул ишараби.

2.Тайпа цоял членаздаса раг1и такрарлъи бат1а бахъизе лъай. Тайпа цоял членалгун цадахъ г1амлъул раг1аби ругеб предложение, интонацияги ц1унун, пасих1го ц1ализе ругьун гьари.

Тайпа цоял членалги гьоркьоре ккезарун, предложениял г1уц1изе лъай.

Тайпа цоял членазе данде кколел г1амлъул раг1аби рищун росизе лъай.

Тайпа цоял членалгун предложениязулъ лъалхъул ишараби бит1ун лъезе лъай.

**Хит1абгун, гьоркьор ккарал раг1абигун, У ва ГУРО раг1абигун ва междометиялгун предложениял (3 саг1ат)**

1.Хит1аб (такрар гьаби). Т1ибит1араб хит1аб. Хит1абалда цадахъ лъалхъул ишараби.

Гьоркьор ккарал раг1аби, предложениял ва гьезулъ лъалхъул ишараби.

**У** ва **гуро** раг1абигун ва междометиялгун предложениял ва гьезулъ лъалхъул ишараби.

2.Хит1абги гьоркьор ккарал раг1абиги ругел предложениял, интонация ц1унун, ц1ализе ва лъалхъул ишараби бит1ун лъезе ругьун гьари.

Каламалъулъ хит1абги гьоркьор ккарал раг1абиги х1алт1изаризе лъай.Т1ирит1ич1елги т1ирит1аралги хит1абал гьоркьоре ккезарун, гьит1инабго хабар г1уц1изе лъай.

**Рат1алъизарурал членалгун предложениял (4caгlaт)**

1.Рат1алъизарурал членазул х1акъалъулъ бич1ч1и кьей.
Рат1алъизарурал определениял ва цадахълъелал.
Рат1алъизарурал х1алал. Х1алал дурус гьаризе х1алт1изарулелраг1аби ва раг1абазул дандраял.

Рат1алъизарурал членазда цадахъ хасал раг1аби. Рат1алъизарурал членазулъ лъалхъул ишараби.

2.Рат1алъизарурал членалгун предложениял каламалъулъ х1алт1изаризе ва гьел бук1ине кколеб интонациягун ц1ализе лъай.

Рат1алъизарурал членал лъалхъул ишарабаздалъун т1езаризе лъай.

 **Бит1араб ва хъвалсараб калам (4 саг1ат)**

1.Бит1араб каламгун предложениял ва гьенир лъалхъулишараби. Бит1араб каламалда ва авторасул раг1абазда гьоркьоб бугеб бухьен.

Хъвалсараб каламгун предложение. Бит1араб калам хъвалсаралдалъун хиси.

Диалог. Цитатал ва гьенир лъалхъул ишараби.

2.Бит1араб каламгун предложениял г1уц1изе бажари.Кколеб интонациягун, бит1араб каламгун предложениял ц1ализе ругьун гьари. Бит1араб калам хъвалсаралде сверизабизе ругьун гьари.

**Такрар гьаби (2 саг1ат)**

 **Калам цебет1езаби (8 саг1ат)**

 Художествияб текст пасих1го ц1али.

 Кьураб темаялда т1асан хабар г1уц1изе (бицунги хъванги).

 Жиндирго автобиография бицине лъай (абунги хъванги).

Хабариял текстазул изложение х1исабалда х1асил дурусго ва къокъго бицине (абунги хъванги).

Культуриял ва тарихиял бак1азул сурат цебеч1езабулел текстазда т1асан изложение хъвай.

Газеталде макъалаби, данделъиялъул протокол хъвазе ругьун гьари.

Г1урусалдаса авар мац1алде бат1и-бат1иял стилазул текстал руссинаризе лъай (бицунги хъванги).

Моралиябгин этикаялъул ва Ват1ан бокьиялъул темабазда т1асан, жиндирго пикру загьир гьабун, сочинение хъвай.

Кьураб темаялда т1асан хабарияб тайпаялъул сочинение. Жинцаго ц1алараб литературияб асаралъе къимат кьезе (бицунги хъванги).

**Требования к уровню подготовки обучающихся. VIIIклассалъул ц1алдохъабазул лъаялдехун ва бажариялдехун ругел аслиял т1алабал**

**Ц1алдохъабазда лъазе ккола:**

раг1абазул дандраязул, бат1и-бат1иял тайпабазул г1адатал предложениязул, рат1алъизарурал членалгун предложениязул синтаксисияб разбор гьабизе;

раг1абазда гьоркьоб бугеб бухьен баян гьабизе;

цо составалъул, к1иго составалъул ва лъабго составалъул, тайпа цоял ва рат1алъизарурал членал, хит1абал ва гьоркьор ккарал раг1аби ругел г1адатал предложениял г1уц1изе.

**Ц1алдохъабазухъа бажаризе ккола:**

**пунктуациялъул рахъалъан:**

**VIII** классалда малъарал пунктограммаби ратун, гьенир лъалхъул ишараби лъезе;

тайпа цоял членал, хит1аб, гьоркьор ккарал раг1аби ва междометиял, рат1алъизарурал членал ругел предложениязулъ лъалхъул ишараби лъезе;

кколеб бак1алда подлежащеялдаги сказуемоялдаги гьоркьоб тире лъезе.

**Калам г1уц1иялъул рахъалъан:**

культуриял ва тарихиял бак1азул сурат цебеч1езабулел текстазда т1асан изложение хъвазе;

художествиял текстал пасих1го ц1ализе;

жиндирго автобиография бицине (абунги хъванги);

газеталъе макъалаби, данделъиялъул протокол хъвазе;

зах1маталъул темаялда ва гь.ц. т1асан творческиял сочинениял хъвазе.

 **Содержание учебной программы**

**IX КЛАСС (68 саг1ат)**

**Такрар гьаби (3саг1ат)**

**Жубараб предложение (2 саг1ат)**

**Журарал сок1к1арал предложениял (3 саг1ат)**

**1**.Журарал сок1к1арал предложениязул х1акъалъулъ г1аммаббаян.

Цолъизарул, дандеккунгут1иялъул, гьоркьоса рахъиялъул союзалгун журарал сок1к1арал предложениял.

Журарал сок1к1арал предложениязулъ лъалхъул ишараби.

2.Г1адаталги жураралги предложениял paт1aгьаризе бажари. Г1адатал предложениял журараллъун лъугьинаризебажари. Журарал сок1к1арал предложениязул бут1абазулъ сок1к1иналъул союзал х1алт1изаризе ругьун гьари.Журарал сок1к1арал предложениял бук1ине кколеб интонациялдалъун ц1ализе ругьун гьари.

**Союзал гьеч1ел журарал предложениял (6 саг1ат)**

1. Союзал гьеч1ел журарал предложениязулъ ругел бут1абазул цоцаздехун бугеб гьоркьоблъи. Союзал гьеч1ел журарал предложениязулъ лъалхъул ишараби.
2. Союзал гьеч1ел журарал предложениял, интонацияги ц1унун, ц1ализе ругьун гьари.

Маг1наялъулъ рекъон кколел союзал ялъуни союзраг1абиги лъун, союзал гьеч1ел журарал предложенияздаса журарал сок1к1арал ва нахърилълъарал предложениял лъугьинаризе бажари.

**Союзраг1абигун журарал нахърилълъарал предложениял (4 саг1ат)**

**1.**Жубараб нахъбилълъараб предложениялъул х1акъалъулъг1аммаб баян.

Бет1ераб ва т1аджубараб предложение.

Нахърилълъиналъул союзраг1абигун бугеб жубараб нахъбилълъараб предложение.

2.Нахърилълъиналъул союзраг1абигун бугеб жубараб нахъбилълъараб предложениязул бут1абазулъ маг1наялъулърекъон кколел союзраг1аби х1алт1изаризе ругьун гьари.

Нахърилълъиналъул союзраг1абигун ругел журарал нахърилълъарал предложениял жиндирго каламалъулъ х1алт1изаризе лъай.

**Нахърилълъиналъул союзраг1аби гьеч1ого журарал нахърилълъарал предложениял ва гьезул г1уц1и (16 саг1ат)**

**1.**Т1аджурарал предложениязул аслиял тайпаби ва гьезулсказуемоелъун кколел формаби:

Подлежащеелъун т1аджубараб предложение.

Бит1араб дополнениелъун т1аджубараб предложение.

Хъвалсараб дополнениелъун т1аджубараб предложение.

Определениелъун т1аджубараб предложение.

Цо чанго т1аджубарабгун бугеб жубараб нахъбилълъараб предложение. Гьелъул г1уц1и ва лъалхъул ишараби.

Х1аллъун т1аджурарал предложениял.

Ишалъул куцлъун т1аджубараб предложение.

Бак1лъун т1аджубараб предложение.

Заманлъун т1аджубараб предложение.

Пилла-мурадлъун т1аджубараб предложение.

Шарт1ияб т1аджубараб предложение.

Уступительнияб т1аджубараб предложение.

Нахърилълъиналъул союзраг1аби гьеч1ого жубараб нахъби­лълъараб предложениялъулъ лъалхъул ишараби.

2.Бет1ерабги т1аджубарабги предложение, интонацияги ц1унун, пасих1го ц1ализе ругьун гьари.

Нахърилълъиналъул союзраг1аби гьеч1ого, журарал нахъри­лълъарал предложениял жидерго каламалъулъ х1алт1изаризе, гьел г1уц1изе ва гьезулъ лъалхъул ишараби лъезе ц1алдохъаби ругьун гьари.

**Бит1араб ва хъвалсараб калам (8 саг1ат)**

1.Бит1араб каламгун предложениял ва гьенир лъалхъул ишараби. Бит1араб каламалда ва авторасул раг1абазда гьоркьоб бугеб бухьен.

Хъвалсараб каламгун предложение. Бит1араб калам хъвалсаралдалъун хиси.

Диалог. Цитатал ва гьенир лъалхъул ишараби.

2.Бит1араб каламгун предложениял г1уц1изе бажари.Кколеб интонациягун, бит1араб каламгун предложениял ц1ализе ругьун гьари. Бит1араб калам хъвалсаралде сверизабизе ругьун гьари.

**Мац1алъул х1акъалъулъ г1аммал баянал (3 саг1ат)**

Бухьеналъул алат х1исабалда мац1. Цебет1олеб лъугьа-бахъин х1исабалда мац1. Аваразул литературияб мац1 ва гьелъул диалектал.

 **Такрар гьаби (4 саг1ат)**

**Калам цебет1езаби (8 саг1ат)**

Каламалъул стилалъул, темаялъул, аслияб пикруялъул, тексталъул х1акъалъулъ щварал баянал тартибалде рачин.

Героязул ишазул, хасият-г1амалалъул х1акъалъулъ биценги гьорлъе ккезабун, хабариял текстазул т1асабищараб изложение хъвай. Моралиябгин этикияб, общественниябгин политикияб темаялда хурхараб сочинение хъвай.

Рух1ияб бечелъиялда, общественниябгин политикияб темаялда хурхараб доклад ялъуни реферат хъвай.

Живго жиндаго ч1ун, ц1алараб асаралъул героясе характеристика кьезе лъай (бицунги хъванги).

Кинофильмалъул, т1ехьалъул х1акъалъулъ рецензия хъвазе лъай.

Бат1и-бат1ияб темаялда хъварал макъалабазул къокъаб х1асил х1адури.

 **Требования к уровню подготовки обучающихся**

**IX классалъул ц1алдохъабазул лъаялдехун ва бажариялдехун ругел аслиял т1алабал**

 **Ц1алдохъабазда лъазе ккола:**

журарал предложениязул синтаксисияб разбор гьабизе; бат1и-бат1ияб тайпаялъул журарал предложениял данде гьаризе;

бит1араб калам хъвалсаралде сверизабизе.

 **Ц1алдохъабазухъа бажаризе ккола:**

**пунктуациялъул рахъалъан:**

жубараб сок1к1араб предложениялъул бут1абазда гьоркьобзапятая лъезе;

жубараб предложениялъул бет1ераб ва т1аджубараб бут1аялда гьоркьоб кколелъуб запятая лъезе.союз гьеч1еб жубараб предложениялъулъ х1ажатал лъалхъул ишараби лъезе;

IXклассалда лъазарурал пунктограммаби ратизе ва лъалхъул ишарабазе баян кьезе.

**Калам г1уц1иялъул рахъалъан:**

цо ч1араб темаялъул х1акъалъулъ к1удияб асаралъул т1асарищарал бак1ал рицине;

2-3 асаралда т1асан доклад х1адур гьабизе;

гьит1инаб ялъуни к1удияб макъалаялда т1асан конспект ялъуни тезисал х1адуризе;

жалго жидедаго ч1ун, т1асабищараб темаялда т1асан публицистияб стилалъул сочинение хъвазе;

г1арза ва автобиография хъвазе;

мац1алъул ва маг1наялъул рахъалъан сочинение камиллъизабизе.

**Орфоэпиялъул рахъалъан:**

к1алзул калам литературияб норма ц1унараб ва диалектаздаса бац1ц1адаб бук1инабизе.

**Содержание рабочей программы**

XКЛАСС (34 саг1ат)

1989/90 ц1алул соналдаса байбихьун, Дагъистан Республикаялъул Лъайкьеялъул министерствоялъул коллегиялъул х1укмуялда рекъон, росдал школазул X-XI классаздаги малъулеб буго рахьдал мац1. Гьединлъидал Дагьистаналъул г1елмиябгун ц1ех-рехалъул педагогикияб институталъул рахьдал мац1азул секторалъ х1адур гьабураб программа буго гьаб.

Гьаб программаялъ, X-XI классалда рахьдал мац1 малъизе, бихьизабун буго анкьида жаниб цо саг1ат. Кинабниги к1иго лъаг1алида жаниб 68 саг1ат. Т1асиял классазул программаялда рекъон, авар мацц1алъул аслияб курс лъуг1ула V-IX классазда. Гьединлъидал X-XI классазда авар мац1 малъиялъул аслияб масъалалъун буго цебехун малъараб программияб материалалъул к1вар бугел баянал гьваридго ва г1ат1идго такрар гьари.

Программаялъ гьорлъе рачуна гьал хадур рехсарал бут1аби: практикияб стилистика ва каламалъул культура, лексикология, фразеология, фонетика, бит1ун аби ва бит1унхъвай, раг1ул г1уц1и, грамматика ва пунктуация.

Программаялда кьурал темабазе саг1тал рикьун руго мисалияб къаг1идаялъ. Муг1алимасул ихтияр буго мустах1икъаблъун бихьараб бак1алда саг1тазул хиса-баси гьабизе ай, цо темаялдаса т1аса рахъун, х1ажатаблъун бихьулеб цоги тема малъиялъе ц1ик1к1инаризе.

**Мац1алъул х1акъалъулъ г1аммал баянал (1 саг1ат)**

Авар литературияб мац1, гьелда т1ад х1алт1и ва гьелъул тарих (история). Авар литературияб мац1 северияб наречиялъулкьуч1алда г1уц1араб бук1ин. Северияб ва югалъул диалектазул фонетикиял, лексикиял ва морфологиял бат1алъаби (къокъго). Хъвай-хъваг1ай гьеч1ел г1анди-цез группаялъул мац1ал. Аваразул литературияб мац1 - киналго маг1арулазул рух1ияб бечелъи.

**Стилистика ва каламалъул культура (1caгIaт)**

**I.**Авар литературияб мац1алъул х1акъалъулъ бич1ч1и кьей.Халкъияб ва литературияб мац1. Стилистикаялъул х1акъалъулъбич1ч1и кьей. Литературияб мац1алъул хаслъаби (г1елмияб,канцеляралъул, газет-журналалъул ва художествиял асаразул).
Художествияб адабияталъул мац1.

II.Тексталда т1асан жиндирго пикру загьир гьабизе лъай (хъванги бицунги). Материал бак1аризе ва гьелдаса пайда босизе лъай (хъванги бицунги). Бат1и-бат1иял хасиятазул(стилалъул) раг1аби ва предложениял рат1а гьаризе лъай.

**Лексикология (2 саг1ат)**

I.Лексика ва лексикология (къокъаб баян). Раг1ул бит1арабва хъвалсараб маг1на. Омонимал. Синонимал. Антонимал. Аварлитературияб мапц1алъулъ чияр мац1аздаса (гlypyc, г1apaб,перс,тюрк) рач1арал раг1аби ва гьезул бит1унхъвай.

II.Дурусго, мух1канго раг1и х1алт1изаби. Раг1ул такрарлъиялдалъун г1унгут1и бихьизаби. Жиндирго каламалъулъ синонимал, омонимал, антонимал х1алт1изаризе ругьунлъи.
Хаслъиялъухъ балагьун, рекъон кколедухъ, раг1и т1асабищизе ва предложениялъулъ х1алт1изабизе лъай. Словараздаса пайда босизе ругьунлъи.

**Фразеология (1 саг1ат)**

I.Фразеологиял свераби ва гьел лъугьин. Эркенал раг1абазулдандраял ва фразеологиял свераби.

II.Антонимиял ва синонимиял фразеологиял г1уц1аби гъорлъе ккезарун, предложениял ургъи. Фразеологияб свери кинаб хасияталъул бугебали лъазе ва каламалъулъбит1ун х1алт1изабизе ругьунлъи. Фразеологиял сверабазул словарь гьаби. Кицаби, абиял рак1ари.

**Бит1ун аби (орфоэпия) ва интонация (1саг1ат)**

 1.Орфоэпиялъул х1акъалъулъ бич1ч1и кьей. Авар каламалъул интонация. Логикияб ударение.

II.Диалектиял гъалат1ал риччач1ого, бит1ун к1алъазе лъай.Г1урус мац1алдаса рач1арал раг1аби бит1ун абизе ругьунлъи.
Рагьаралги рагьукъалги гьаркьал бит1ун абизе бугеб бажарикамиллъизаби.

Интонацияги ц1унун, бат1и-бат1иял тайпабазул предложениял ц1ализе бугеб ругьунлъи камиллъизаби.

**Графика, бит1унхъвай ва пунктуация (2 саг1ат)**

**I.** Авар мац1алъул графикаялъул къокъабго тарих. Авар орфографиялъул аслиял къаг1идаби (принципал). Лъалхъул ишараби ва гьезул к1вар.

И. Авар мац1алъул бит1унхъваялъул словарь, гьелъулгун лъай- хъвай гьаби.

Лъалхъул ишараби х1алт1изаризе бугеб ругьунлъи камиллъизаби.

**Раг1ул г1уц1и ва paг1и лъугьин (1 саг1ат)**

1. Раг1и лъугьин - мац1 бечелъизе бугеб рес х1исабалда. Раг1и ва раг1ул формаби лъугьунел къаг1идаби ва, гьел формаби лъугьунаго, раг1ул кьибилалъулъ кколел хиса-басиял.
2. Раг1и морфемабазде биххизе ругьунлъи. Морфемабазул маг1на лъай. Бат1и-бат1иял морфемабаздалъун ц1иял раг1аби лъугьинаризе ругьунлъи.

**МОРФОЛОГИЯ**

**Предметияб ц1ар (2 саг1ат)**

I.Предметияб ц1ар. Предметияб ц1аралъул падежияб система. Предметияб ц1ар ва гьелъул г1емерлъул форма лъугьунел къаг1идаби. Предметияб ц1ар лъугьин ва гьелъул бит1унхъвай.

II.Бат1и-бат1иял каламалъул бут1аби предметияб ц1аралдесвери **(бах1арай, херав, ункъояв, унтарав).**

Маг1арда (-де -даса -дасан) г1адал падежазул формаби каламалъулъ бит1ун х1алт1изаризе лъай.

Хъвалсараб маг1наялда предметиял ц1арал х1алт1изаризе лъай (меседил яс, ганч1ил рак1).

**Прилагательное (2 саг1ат)**

1. Прилагательное. Грамматикиял г1аламатал. Бат1и-бат1иял каламалъул бут1абаздасаприлагательноелъугьин. Прилагательноялъулги хаслъул падежалда бугеб предметияб ц1аралъулги синонимика (инсулаб т1адкъай - инсул т1адкъай).
2. Бат1и-бат1иял синонимал - прилагательноял каламалъулъ х1алт1изари. Текстазулъ прилагательноял ратизе ва гьезул морфологияб разбор гьабизе лъай.

Описаниялъулъприлагательноялх1алт1изаризеругьунгьари (масала, т1абиг1аталъул, рукъ-бак1алъулсураткьолаго).

**Рик1к1ен (2 саг1ат)**

I.Рик1к1ен. Г1уц1иялде балагьун рик1к1енал.

Авар мац1алда къадаралъул рик1к1еналда хадуб предметияб ц1ар кидаго цолъул формаялда бук1ин.

Предметияб ц1аралъулгин иргадул рик1к1еналъул бухьен. Рик1к1еназул бит1унхъвай.

II.Къадаралъулги иргадулги рик1к1енал каламалъулъ бит1унх1алт1изари. Предложениялъулъ г1адатаб, жубараб, составиябрик1к1ен х1алт1изаби.

**Ц1арубак1 (2 саг1ат)**

I.Ц1арубак1. Грамматикиял г1аламатал. Ц1арубак1азулбит1унхъвай ва бит1ун аби *(нижер, нужер, жидеца).*

Ишараялъул ц1арубак1ал лъабабилеб гьумералъул ц1арубак1аллъун х1алт1изари.

II.Каламалъулъ предметияб ц1аралъул, прилагательноялъул,рик1к1еналъул бак1алда ц1арубак1ал х1алт1изаризе лъай.
Ишараялъул ц1арубак1ал (манзилалде балагьун) бит1унх1алт1изари. Суалиял ц1арубак1ал ругел предложениял бит1арабинтонациялдалъун ц1ализе ва гара-ч1вариялъулъ х1алт1изаризе
лъай. *Нижер, нилъер* ц1арубак1ал каламалъулъ бит1ун х1алт1изаризе лъай.

**Глагол (4 саг1ат)**

**I.**Глагол. Рухьарал ва т1адч1арал глаголал. Цо-цо глаголал,лексикияб маг1наялде балагьун, рухьарал ва т1адч1арал рук1инебегьи.

Глаголазул фразеологиял г1уц1аби ва журарал глаголал. Гьезул бит1унхъвай.

Глаголалъул бат1и-бат1иял наклонениял ва гьезул формаби.

Жубараб предложениялъул бут1аби цоцалъ рекъезаризе глаголалъул формабаздаса пайда боси.

II.Аслияб ва цогиялда бараб раг1илъун глаголалги ккезарун,раг1абазул дандраял г1уц1изе ва гьел каламалъулъ х1алт1изаризелъай.

I. Причастие ва гьеб лъугьин. Причастиялъул синтаксисияб роль. Причастие предметияб ц1аралде свери. Причастияб сверел ва определениелъун т1аджубараб предложение. Гьениб лъалхъул ишараби.

И. Причастие ва причастиял сверелал каламалъулъ х1алт1изаризе лъай. Причастиялгун раг1абазул дандраял г1уц1изе лъай.

Суалиял ва риторикиял предложениязулъ причастие сказуемоелъун х1алт1изаби.

Деепричастие ва гьеб лъугьин. Деепричастиялъул синтаксисияб роль. Деепричастияб сверелгун лъалхъул ишараби.

1. Деепричастиегун раг1абазул дандраял г1уц1изе лъай. Каламалъулъ деепричастияб сверел х1алт1изабизе лъай.

Причастиялъулги деепричастиялъулги кумекалдалъун составиял глаголал лъугьинаризе ругьунлъи.

**Наречие (2 саг1ат)**

I.Наречие ва гьелъул грамматикиял г1аламатал. Наречиелъугьин ва гьелъул бит1унхъвай. Качествиял наречиял ва гьезулроль.

II.Наречиял бит1ун хъвазе ругьунлъи камиллъизаби.Аслияб ва цогиялда бараб раг1илъун наречиялги ккезарун,раг1абазул дандраял г1уц1и ва гьел каламалъулъ х1алт1изаризе лъай.

Синонимиял, антонимиял наречиял х1алт1изаризе лъай. Предметияб ц1аргун х1алт1изабулеб хадурег1ел наречиялдаса бат1а бахъизе лъай.

**Союзал (1 саг1ат)**

I. Союзал. Г1адатал, журарал, составиял союзал. Союзазул бит1унхъвай.

И. Предложениял ва предложениялъул членал союзаздалъун цоцаздехун хурхинаризе лъай.

Союзал гьорлъ ругел предложениял каламалъулъ х1адт1изаризе лъай. Союзал - синонимал каламалъулъ х1алт1изаризе лъай.

**Частицаби (1 саг1ат)**

**1.**Частицаби. Цо-цо мехалда частицабиги союзалги омонимал х1исабалда дандч1вай ва гьел рат1арахъи.Союзаллъунги форманталлъунги (суффиксаллъунги) х1алт1изарулел частицаби.

И. Маг1наялъухъ балагьун, бат1и-бат1иял частицаби каламалъулъ х1алт1изаризе лъай. Частицабазул бит1унхъвай.

**Хадурег1ел (1 саг1ат)**

1. Хадурег1ел. Г1емерисел хадурег1елал наречиялдаса лъугьарал рук1ин лъай. Цогидал каламалъул бут1абаздаса жал лъугьинч1ел хадурег1елал. Хадурег1елазул бит1унхъвай.
2. Бак1алъул падежалгун хадурег1елал х1алт1изари. Хадурег1елалги наречиялги тексталъулъ рат1арахъи.

**Междометиял (1 саг1ат)**

**I.**Междометиял. Междометиязул бит1унхъвай.

II.Междометиял гъорлъ ругел предложениял дурусго ц1ализе лъай. Художествияб тексталъулъ ва каламалъулъ междо­метие х1алт1изабиялъухъ халкквей.

**XIКЛАСС (34 саг1ат)**

**Синтаксис ва пунктуация**

**Раг1абазул дандраял ва предложение (4 саг1ат)**

1. Синтаксисалъул аслиял бут1аби. Раг1абазул дандраял ва предложениял, гьезда гьоркьоб бугеб бат1алъи.
2. Глаголал, предметиял ц1арал, прилагательноял, наречиял аслияллъунги ккезарун, раг1абазул дандраял г1уц1изе лъай. Раг1абазул дандраяздасан предложениял г1уц1изе лъай.

I.Каламалъулъ предложениялъул к1вар. Абиялде балагьун, хабариял, суалиял ва т1алабиял предложениял. Ах1ул предложение. Гьезул ахиралда лъалхъул ишараби. Предложениялъулъ раг1абазул тартиб ва логикияб (маг1наялъулаб) ударение.

II. Г1адатал предложениязул синтаксисияб разбор гьабизе лъай. Предложениязул ахиралда кколел лъалхъул ишараби лъезе ругьун гьари.

Суалиял ва ах1ул предложениялги гьорлъе ккезарун, цо гьит1инаб текст г1уц1изе.

*Бич1ч1изе, раг1изе, батизе* ва гь.ц. глаголал сказуемояллъун ккараб мехалда, подлежащее жинда падежалда; *бокьизе, хиралъизе* г1адал глаголал сказуемоелъун ккараб мехалда, подлежащее кьовул падежалда бук1унеблъи баян гьабизе.

**Бет1ерал ва бет1ерал гурел членал (4 саг1ат)**

**I.**Бет1ерал членал. Подлежащее, гьеб бук1унел падежал. Подлежащеелъун бат1и-бат1иял каламалъул бут1аби ккей.

Ц1арулаб ва глаголияб составияб сказуемое.

Бит1араб дополнение. Бит1араб дополнениелъун кколел каламалъул бут1аби.

Бит1араб дополнениялда ва аслияб падежалда бугеб подлежащеялда гьоркьоб бат1алъи.

Цадахълъел. Рат1алъизарурал членалгун предложениял ва гьезулъ лъалхъул ишараби.

II.Подлежащеегун сказуемое жинсгун формаялъулъ рекъонккей. Бухьен гьоркьоб биччан бугони, подлежащеялдаги сказуемоеялдаги гьоркьоб тире лъезе ругьун гьари.

Предложениял т1ирит1изаризе ругьун гьари. Рат1алъизарурал членалги гьорлъе ккезарун, т1абиг1аталъул х1акъалъулъ цо гьит1инаб хабар хъвай.

**Тайпа цоял членалгун предложениял (2 саг1ат)**

Предложениялъулъ тайпа цоял членазул бат1и-бат1иял кьерал. Подлежащеегун ва бит1араб дополнениегун сказуемоялъул рекъонккей. Тайпа цоял членал ругеб мехалда г1амлъул раг1аби ва лъалхъул ишараби.

II. Тайпа цоял членал ругеб предложение членазде биххизе лъай.

Тайпа цоял членалгун г1амлъул раг1и х1алт1изаби на лъалхъул ишараби (к1ит1анк1, тире) бит1ун лъезе ругьун гьари.

**Хит1а Хит1абалги,гьоркьор ккарал раг1абиги ва междометиялги гьорлъ ругел предложениял (3 саг1ат)**

I.Каламалда жаниб хит1абалъул, гьоркьор ккарал раг1абазулва междометиязул к1вар. Гьелгун лъалхъул ишараби.

II.Хит1абгун, гьоркьор ккарал раг1абигун гьит1инабго хабарг1уц1и.

Хит1абалги гьоркьор ккарал раг1абиги ругел предложениял, интонация ц1унун, ц1ализе ва лъалхъул ишараби бит1ун лъезе ругьун гьари.

**Бит1араб ва хъвалсараб калам (2 саг1ат)**

I.Бит1араб ва хъвалсараб каламалда ва авторасул раг1абаздагьоркьоб бугеб бухьен. Бат1и-бат1иял стилазул каламалъулъбит1араб калам х1алт1изаби.

II.Авторасул раг1абаздаги бит1араб ва хъвалсараб каламалдаги гьоркьоб бугеб бат1алъи батизе лъай.

Бит1араб калам хъвалсараб каламалде сверизабизе бажари.

**Жубараб предложение (1 саг1ат)**

Журарал предложениязул тайпаби, каламалъулъ гьел бит1ун х1алт1изаризе лъай.

Союзал ругел журарал предложениял.

**Жубараб сок1к1араб предложение (2 саг1ат)**

I. Маг1наялде балагьун, журарал сок1к1арал предложениязулъ ругел г1адатал предложениязул гьоркьоблъи. Союзалъул кумекалдалъун гьел загьир гьариялъул къаг1идаби. Интоиациялъул хасиятал ва гьезда рекъон лъалхъул ишараби.

II. Маг1наялде балагьун, жубараб сок1к1араб предложениялъул бут1аби рат1а гьаризе лъай (иш цого заманалда лъугьун бук1ин, иш хадуб-цебе тартибалда лъугьун бук1ин, иш г1аксалда кколеб бук1ин, иш цояб тун, цогияб лъугьун бук1ин ва гь.ц.).

Журарал сок1к1арал предложениязулъ лъалхъул ишараби лъезе, гьезул разбор гьабизе лъай.

**Союзал гьеч1ел журарал нредложениял (3 саг1ат)**

I.Союзал ва союз раг1аби гьеч1ел журарал предложениязулъругел г1адатал предложениязул гьоркьоблъи. Союзал гьеч1елжурарал предложениязулъ лъалхъул ишараби.

II.Союзал гьеч1ел журарал предложениязул разбор гьабизе, интонацияги ц1унун, ц1ализе ругьун гьари.

**Журарал нахърилълъарал предложениял(5саг1ат)**

I.Маг1наялде балагьун, журарал нахърилълъарал предложениязулъ ругел г1адатал предложениязул гьоркьоблъи.
Жубараб нахъбилълъараб предложениялъул г1уц1и; бет1ераб ват1аджубараб предложение; бет1ерабги т1аджубарабги предложе­ниялъул цо ч1араб бак1 бук1унареблъи; гьел цолъизаризе
х1алт1изарулел союз раг1аби.

Союзал гьеч1ел журарал сок1к1арал ва журарал нахъри­лълъарал предложениял синонимал х1исабалда х1алт1изари.

Бат1и-бат1ияб стилалъул каламалъулъ журарал нахъри­лълъарал предложениял х1алт1изариялъул къаг1идаби.

II.Журарал нахърилълъарал предложениязул синтаксисияб разбор гьабизе лъай.

Каламалъулъ журарал нахърилълъарал, журарал сок1к1арал ва рат1а гьарурал членалгун г1адатал предложениязул синтаксисалъул синонимал х1исабалда разбор гьабизе ругьунлъи. Журарал нахърилълъарал предложениязулъ лъалхъул ишараби лъезе лъай.

**Цо чанго т1аджубарабгун бугеб жубараб предложение (1саг1ат)**

**I.** Цо чанго т1аджубарабгун бугеб жубараб нахъбилълъараб предложениялъул г1уц1и.

Союзал ругеб яги союзал гьеч1еб, цо чанго предложениялдасан г1уц1араб жубараб нахъбилълъараб предложение. Сок1к1иналъулги нахъбилълъиналъулги бухьен жиндилъ бугеб жубараб предложение.

II. Т1адехун рехсарал журарал предложениязул разбор гьабизе ва гьезулъ лъалхъул ишараби лъезе ц1алдохъаби ругьун гьари.

**Калам цебет1езаби 10 ва 11 классазда (11 саг1ат)**

Текст. Тексталъул аслияб маг1на ва пикру баян гьаби. План.

Г1адатияб ва жубараб план. Планалъул к1вар. Описание гьабулеб текст къокъго, г1ат1идго бицин. Хабариял текстал жиндирго ц1аралдалъун бицине ругьунлъи.

Планал гьарун, планаздасан бицин.

Фразеологиял сверелал ва бег1ерал раг1аби (крылатые выражения) рак1ари ва гьел жиндирго каламалъулъ х1алт1изари.

Тезисал.

Героязул ишазе, лъугьа-бахъиназе, х1ужжабазе къимат кьезе, жиндирго пикру загьир гьабизе.

Конспект, доклад г1уц1изе, гьезда т1асан к1алъазе рахъин.

Ц1алараб, бихьараб жоялда т1асан къокъал сочинениял хъвай. Ц1аларалъе, бихьаралъе къимат кьей. Гьалмагъасул х1алт1уе къимат кьей (рецензия).

Автобиография, расписка, доверенность хъвай. Бат1и-бат1иял тайпабазул изложениял: тексталде г1агарал, къокъал, т1асарищарал, творческиял т1адкъаял ругел, сочинениялъул элементал ругел.

 График практической части рабочей программы

V-IXКЛАССАЗДА ЩИБАБ ЧЕТВЕРТАЛДА ГЬАРУЛЕЛ БАТ1И-БАТ1ИЯЛ ХЪВАВУЛ Х1АЛТ1АБАЗУЛ КЪАДАРАЛЪУЛ Х1АКЪАЛЪУЛЪ БАЯН

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Иргадул Иргадул | Классал ва четвертаКлассал  | V класс 5 кл. | VI класс 6 кл. | VIIкласс 7 кл. | **VIII** класс 8 кл. | IX класс 9 кл. | 10 кл. | 11 кл. |
|  |  | четвертал четв. | четвертал четв. | четвертал четв. | четвертал четв. | четвертал четв. | полуг. | полуг. |
| №№ № | Хъбазул тайпаби Хъвавул х1 х1алт1аба х1алт1аб. зул х!алт1абазул тайпабитайпаби | 12 3 4 1234 | **12** 3 4 1234 | 12 3 4 1234 | **12** 3 4 1234 | 12 3 4 1234 |  12 |  12 |
| 1. 1. | Контролияб диктанКонтр. дикт. | 2111 | 2 **111** 2111 | 2 **1111** 2111 | **1111** 1111 | 1111 1111 | 23 11 | 11 |
| 2. 2. | Ругьун Ругьунгьариялъул гьар.диктант дикт. | 2 12 1 1111 | 2 **12 1** 1111 | **1111** 1111 | **1-11---- --** | ... 1 -- | 20 -- | -- |
| 3. 3. | Ругьунгьариялъул Контр.изл. | 1 - 1 - -1-1 | **1** - **1** - -1-1 | **1 - 1 -** -1-1 | **1 - 1 -** --1- | --1- | 10 -1 | -1 |
| 4. 4. | Ругьунгьариялъул Ругь. гьар.изл. | 112- 1-1- | **1111** 1-1- | **111-** 1-1- |  1---  |  1--- | 18 1- | 1- |
|  5. | Контр.соч. | - 1 - 1 -1-1 | **1 - 1 -** -1-1 | **- 1 1 1** -1-1 | **1 1 1** ---1 | - 1 1 1 ---1 | 13 -1 | -1 |
| 6. 6. | Ругьун гьарияие Ругьунгьар. сочин. | **1112** 1-1- | **1111** 1-1- | **- 1 1 I1** 1-1- | **1 I**2 -1-- | 12 1- -1-- | 21 1- | 1- |